LEVANTAMENTO DE ACTAS PREVIAS Á OCUPACIÓN E FORMALIZACIÓN DE ACTAS DE OCUPACIÓN DOS BENS E DEREITOS AFECTADOS POLO PROXECTO PO/20/007.10-ARBO
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 13/06/2022)

O artigo 28 do vixente Estatuto de Autonomía de Galicia establece no seu apartado 2º a competencia da comunidade autónoma galega no desenvolvemento lexislativo e na execución da lexislación do Estado en materia de expropiación forzosa. Con data de 4 de novembro de 2021, a Xunta de Galicia procedeu á declaración de utilidade pública e urxente ocupación dos bens e dereitos afectados polo proxecto das Actuacións de Mellora do Antigo Trazado da Estrada PO-400 de clave PO/20/007.10, no concello de Arbo, polo Decreto 155/2021, publicado no Diario Oficial de Galicia de data de 19 de novembro de 2021. Con data 26 de outubro de 2021 a Dirección Xeral da Axencia Galega de Infraestruturas aproba o proxecto das Actuacións de Mellora do Antigo Trazado da Estrada PO-400 de clave PO/20/007.10, no concello de Arbo. A tramitación do expediente expropiatorio debe axustarse ao disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do seu Regulamento de 26 de abril de 1957. En consecuencia, este servizo, en virtude da competencia delegada mediante Orde de 7 de setembro de 2017, sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu convocar aos titulares de bens e dereitos afectados que figuran na relación exposta no taboleiro de anuncios do concello de Arbo, para que comparezan no lugar, data e horas que se detallan a continuación, co fin de proceder ao levantamento das actas previas á ocupación, nas que se recollerán os datos necesarios para determinar os dereitos afectados, o valor destes e os prexuízos determinantes da rápida ocupación, sen prexuízo de se trasladaren ao lugar dos predios se o consideran necesario. Lugar: Casa do Concello de Arbo Data: 2 de agosto de 2022, de 10:00 as 13:40 horas.3 de agosto de 2022, de 10:00 as 13:30 horas 4 de agosto de 2022, de 10:00 as 13:30 horas A relación de titulares cos bens e dereitos afectados, así como o plano parcelario correspondente estarán expostos no concello de Arbo, e no Servizo Provincial da Axencia Galega de Infraestruturas de Pontevedra (Avda. María Victoria Moreno, num.43-1º, 36003 Pontevedra), e publicarase no seguinte enlace da páxina web da consellería: Así mesmo, realizarase a convocatoria aos interesados ao levantamento das actas previas mediante notificación individual. A dito acto deberán acudir os titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade (e, de ser o caso, outra documentación que se requira, xustificante do pago do IBI.), así como certificado de conta con códigos IBAN e BIC, a fin de realizar os sucesivos pagos que sexan procedentes mediante transferencia bancaria, podendo facerse acompañar a súa costa, se o estiman oportuno, dos seus peritos e notarios. Así mesmo, en cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, unha vez levantadas as actas previas á ocupación, e habilitado o crédito oportuno, realizará o pagamento, mediante transferencia bancaria, do importe dos depósitos previos e indemnizacións por rápida ocupación. No suposto de non ter presentado o certificado de titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos, conforme o disposto no artigo 51 do Regulamento de Expropiación Forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957, neste mesmo acto, convócase ao acto de formalización das actas de ocupación o cal terá lugar, logo de producirse o aboamento dos depósitos previos e indemnizacións por rápida ocupación, no lugar e data que se indican: Lugar: Casa do Concello de Arbo Data: 28 de setembro de 2022, de 10:00 as 13:40 horas.29 de setembro de 2022, de 10:00 as 13:30 horas 30 de setembro de 2022, de 10:00 as 13:30 horas No mesmo acto ofertaránselles os propietarios as valoracións establecidas pola Administración para cada un dos predios en concepto de mutuo acordo. O presente acordo faise público, para xeral coñecemento, advertindo os titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberá identificarse co Documento Nacional de Identidade. A fin de que os actos de formalización de actas derivadas dos procedementos expropiatorios realicense de acordo coas medidas preventivas do risgo de contaxio ante a situación provocada polo coronavirus COVID-19, a Axencia Galega de Infraestructuras aprobou o protocolo de actuación que deberán respetar todos os asistentes os actos. A tales efectos, é necesario poñer en coñecemento dos interesados as seguintes indicacions: Os interesados poderán confirmar a data e hora fixadas para a celebración do acto ou, no caso de concorreren motivos de inconveniencia por razóns de saúde e/ou de adopción de medidas que afecten favorablemente a prevención de contaxios, poderán propoñer outro horario diferente para este, logo de cita confirmada polo persoal de contacto. No momento de atención, tanto o persoal da Administración e da Asistencia Técnica como o expropiado usarán mascarilla de protección ou os sistemas de protección individual que nese momento sexan obrigatorios, respetando en todo momento a distancia de seguridade fixada. Para tales efectos, establecese a obriga de asistir ó acto provisto dos sistemas de protección individual (EPI) que cada momento determine a autoridade competente. No obstante, facilitarase EPI por parte da Administración no caso de que os expropiados no dispoñan dos mesmos. En caso de detectarse posibles síntomas compatibles coa COVID-19 nalgunha persoa presente, seguiranse obrigatoriamente as indicacións realizadas polas autoridades sanitarias para o efecto. Deberán asistir unicamente as persoas estritamente necesarias para realizar o trámite. Establécese a obriga de permanecer no local de reunión o tempo estritamente necesario. Non se poderá acudir no caso de presentar febre (>37º) ou síntomas de problemas respiratorios. Pontevedra, 2 de xuño de 2022 O xefe do Servizo Provincial da AXI en Pontevedra Avelino Antonio Samanes Sarasate